《三月二十四再到永佑陵》
宋代·喻良能

扁舟投晓出重城，春浪初肥绿满汀。
竹里几声泥滑滑，河边十里草青青。
人家艾叶惊飞燕，水面杨花点翠萍。
渐近昭陵佳气集，五云松柏喜重经。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。